Publication: Magyar Közlöny
Issue: MK-2001-129 (Year: 2001, Number: 129)
Era: 1990-2004
Section: Az Alkotmánybíróság a 10/1996. (II. 23.) AB határozatában hasonló tárgykörben folytatott vizsgálata során már
Paragraph Index: 737

2. pontjai alkotmányellenesek, ezért azokat 2002. március 1-jei hatállyal megsemmisíti. Az Alkotmánybíróság ezt a határozatát a ben közzéteszi. INDOKOLÁS I. Az Állampolgári Jogok Országgyűlési Biztosának Általános Helyettese vizsgálatot folytatott a Szolnok Megyei Jogú Város Önkormányzata Közgyűlésének a köztisztasággal és a települési szilárd és folyékony hulladékkal összefüggő tevékenységről, a szervezett köztisztasági közszolgáltatás kötelező igénybevételéről szóló 45/1995. (XI. 1.) Kr. számú rendelete (a továbbiakban: Kr.) érvényesülésével kapcsolatban. A vizsgálat alkotmányos jogokkal kapcsolatos visszásságot feltáró jelentéssel zárult, javaslatot tett a Kr. módosítására, amelyet az önkormányzat elutasított. Ezt követően az Állampolgári Jogok Országgyűlési Biztosának Általános Helyettese az Alkotmánybíróságnál az önkormányzati rendelet alkotmányellenességének utólagos vizsgálatát kérte. Az indítványozó kérelmének kiegészítésében utal arra, hogy a Kr. 16. § (2) bekezdéséhez kapcsolódó 2. számú melléklet 1. és 2. pontjaiban foglaltak az Alkotmány

Source: https://magyarkozlony.hu/hivatalos-lapok/a56445a1845085eb0116ed645caa0000651572a1/dokumentumok/f1643d105fb52fa3d05cfee733a92ae4ff23ba60/letoltes